Денали

мини|десно|Хадсон Стак и Хари Карстенс — водачи на првото успешно искачување на Денали во 1913 г.
**Денали** (којуконски: **' = „Висока“); до 2015 г. **Макинли''' ()  — највисока планина во Северна Америка, чиј врв е на надморска височина од 6.168&nbsp;м и има најголема самостојна висина (од основата до врвот) од сите планини што се издигаат исклучиво над морското ниво. Планината го зазема третото место по истакнатост во светот, по Монт Еверест и Аконкагва. Сместена е во Алјаскиот Венец, во внатрешноста на сојузната држава Алјаска и претстаува главна знаменитост на Националниот парк Денали. Називот „Макинли“ го носела во чест на Вилијам Макинли — претседател на САД од 1897 до 1901 г.

Првиот Европеец што ја забележал планината е Џорџ Ванкувер во 1794 г. Во 1903 г. е направен првиот обид за нејзино искачување, но завршил неуспешно. Првото потврдено освојување го напаравиле Хадсон Стак, Хари Карстенс, Волтер Харпер и Роберт Тејтум во 1913 г.

## Геологија и особености
Планината е гранитен плутон која се издигнала поради тектонски притисок од Тихоокеанската и Северноамериканската Плоча, истовремено одронувајќи таложен материјал над и околу планината. Силите што ја создале планината предизвикале и многубројни силни земјотреси во Алјаска и на Алеутските Острови. Денес Тихоокеанската Плоча е сеизмички активна под планината.

мини|десно|Поглед на јужната страна на планината
Со висина од 6.168&nbsp;м, Денали е највисока планина во Северна Америка и се издига 5.500&nbsp;м. над основата, што значи дека е највисока во светот сметајќи од подножјето. Се издига од накосена рамница на надморска височина од 300-900&nbsp;м, што значи дека висината ѝ се разликува во зависност од местото на набљудување (во опсег од 0-1000&nbsp;м). (Од друга страна, Монт Еверест се издига од Тибетската Висорамнина, што значи дека почнува од многу повисоко — 4.200&nbsp;м до 5.200&nbsp;м, па затоа Монт Еверест е самостојно висок само 3.700 до 4.700&nbsp;м. наспроти самостојните 5.500&nbsp;м на Денали Сепак, Денали има само половина од самостојната висина на вулканот Мауна Кеја (10.020&nbsp;м), но голем дел од планината е под вода.

### Врвови и ледници

Денали има два поважни врва: Јужниот (повисокиот) и Северниот, на н.в. од 5.934&nbsp;м и топографска истакнатост од околу 387&nbsp;м. Северниот понекогаш се смета за посебен, но ретко се искачува, освен од северниот приод.

По страните на планината се протегаат пет поголеми ледници: Питерс (северозападна страна), Малдроу (североисточна), Тралејка (источна), Рут (југоисточна) и Кахилтна (југозападна).

## Искачување
Планината денес редовно се искачува. Во 2003 г. до врвот успешно стигнале 58% од планинарите, со вкупно 100 жртви за период од еден век. Највеќето планинари се искачуваат преку Западниот Потпорник, пронајдена во 1951 г. од истражувачот Бредфорд Вошберн, по внимателни и опширни анализи на авионски снимки. Искачувањето трае 2-4 недели.

## Околни планини
[мини|десно|Источната страна на Денали гледана од [Национален парк Денали|Националниот парк Денали]]

Во околината на Денали се наоѓаат следниве планини:

* Форакер
* Силвертрон
* Хантер
* Хантингтон
* Дики
* Лосов Заб (Мусес Тут)

## Поврзано
* Логан (планина)
* Алјаски Венец
* Список на планини во САД
* Национален парк Денали

## Наводи

* 
* 

## Надворешни врски

* Денали — SummitPost 
* Хронологија на искачувањата на Денали — Служба за национални паркови на САД  
*


Категорија:Планини во Алјаска
Категорија:Планини во САД
Категорија:Денали (округ)
Категорија:Седум врвови
Категорија:Шестилјадници
Категорија:Највисоки точки на земјите